
Kompetenciavizsgálat Beregszász magyar tannyelvű iskoláinak alsó tagozatán

Kulcsszavak: kompetenciamérés, Beregszász, alsó tagozat
A köznevelés minőségét meghatározza, mennyire hatékony a tanítási-tanulási folyamat, a hatékonysággal pedig szorosan összefügg a belső és külső értékelés rendszere. Az országos kompetenciamérés (OKM) egy olyan vizsgálati rendszer Magyarországon, amelynek célja az iskolai tanulók készségeinek és tudásának felmérése. E vizsgálat hozzájárul az oktatási rendszer értékeléséhez és a tanulási eredmények nyomon követeséhez, továbbá lehetővé teszi az oktatási rendszer erősségeinek és gyengeségeinek azonosítását. Különösen fontos ez egy olyan kisebbségi régióban, ahol a közelmúltban jelentős oktatáspolitikai és módszertani változásokat vezettek be. Jelen tanulmány egy beregszászi kompetenciavizsgálatot célzó kutatást kíván bemutatni. A tanulmányban a jelenleg is zajló kutatás részeredményei kerülnek bemutatásra, melyben a beregszászi magyar tannyelvű iskolák negyedik osztályos tanulóinak vizsgáljuk a kompetenciáit három területen: szövegértés, logika, természetismeret. Eddigi eredményeink (N=144) rámutatnak, hogy a szülők iskolai végzettsége és külföldön tartózkodása szignifikánsan befolyásolják a beregszászi tanulók eredményeit. A kárpátaljai magyar tanulók kompetenciamérése képet adhat az Új ukrán iskola (Нова українська школа) nevű oktatási reform eredményességéről, továbbá segítséget nyújthat a tanulók fejlesztésében.



